ขอถามค่ะ 1.ซื้อยาคุมแผงใหม่มากิน แกะยาออกมาจะกินแล้วมีเปนเศษผงนิดๆติดมือมาออกขาวๆนิดนึงอะคะ แต่แค่นิดเดียวนะค่ะ จะเปนไรมั้ยคะ หรือเปนปกติทั่วไปของยาคะ ลักษณะยาก็เป็นปกตินะคะ 2.แผงที่ซื้อมาใหม่นี่เปนเพราะทำแผงเก่าหายซึ่งกินถึงเม็ดที่6 แล้วก็กินแผงใหม่ในเม็ดที่7 ถูกต้องไหมค่ะ 3.ถ้ากินยาคุมแล้วเกิดมีเลือดออกมา คือเปนเพราะทานยาคุมไม่ตรงเวลา และระดับยาไม่คงที่รึป่าวคะจึงทำให้เลือดออก
สวัสดีค่ะ 1. หากฟอยด์ที่ห่อเม็ดยาไม่มีรอยฉีดขาด และเม็ดยายังสมบูรณ์ ไม่แตก ไม่หัก สีเป็นปกติเหมือนเม็ดอื่นๆ ก็สามารถทานได้ค่ะ เศษผงเล็กน้อยดังกล่าวน่าจะเป็นส่วนที่เคลือบเม็ดยาไว้ค่ะ2. หากทำยาในแผงเก่าหาย โดยทานไปได้ 6 เม็ดแล้ว เมื่อซื้อยาแผงใหม่มาทาน ควรเป็นยายี่ห้อเดิม และทานเม็ดที่ 7 ต่อไปอย่างที่ทำอยู่ถูกต้องแล้วค่ะ3. การมีเลือดออกกะปริดกะปรอย ถือเป็นผลข้างเคียงของยาคุมกำเนิดที่สามารถพบได้ โดยเฉพาะยาคุมกำเนิดที่มีปริมาณฮอร์โมนต่ำ การทานยาคุมกำเนิดไม่ตรงเวลา โดยต่างกัน 2-3 ชั่วโมง ไม่ได้มีผลต่อการลดประสิทธิภาพการคุมกำเนิดหรือการเกิดเลือดออกแต่อย่างใด